હજુ પુરી દુનિયામાં એક સ્ત્રી/પુરુષ કોઈ અન્ય જ્ઞાતિ/જાતિ/ધર્મ/વંશ’ના પુરુષ/સ્ત્રી સાથે પ્રેમ કરી બેસે કે તેનાથી ય આગળ જઈને સજાતીય પ્રેમ કરી બેસે છે ત્યારે થતો હોબાળો તો આપણે જાણીએ છીએ પણ તેથીયે આગળ જઈએ તો એક એવી દુનિયા છે કે જે મહદઅંશે ગુમનામ જ રહી ગઈ છે કે જેમના અસ્તિત્વ પર જ સવાલ ખડો કરી દેવાયો છે ~ ” ટ્રાન્સજેન્ડર કમ્યુનિટી “. અને અહિંયા મરીના કે જે એક સ્વપ્નવત જીવન જીવી રહી હતી , તેની સાથે આ બધું જ પુનરાવર્તન પામવા જઈ રહ્યું હતું. શરૂઆત થાય છે હોસ્પિટલથી કે જ્યાં તેને એક સેક્સવર્કર સમજી લેવાય છે , સતત તેના અસ્તિત્વ અંગે અણીયારા સવાલો થકી તેની સેક્સ્યુઆલિટી પર કટાક્ષ કરાય છે , તેને પૂર્વે’ના પુરુષ નામ વડે બોલાવાય છે અને બાદમાં ઓરલાન્ડો’ના કથિત મૃત્યુ’માં તેની સંડોવણી સાબિત કરવા પ્રયત્નો સુધ્ધાં થાય છે અને આટલું ઓછું હોય તેમ ઓરલાન્ડો’ના પૂર્વ પત્ની અને દીકરા દ્વારા તેને માનસિક/શારીરિક ત્રાસ પણ અપાય છે અને એક સમયે તો તે ખુદ પણ સતત અરીસામાં જોતી રહે છે કે આખરે તે છે કોણ ? પણ જેમ એક દ્રશ્યમાં કહેવાયું હતું તેમ જ ; જે તમને મારી નથી શકતું તે તમને ઔર મજબૂત બનાવે છે.